Μαζική επικοινωνία και δημοκρατία: προς ένα νέο μοντέλο δημοκρατίας στην εποχή της παγκόσμιας διασύνδεσης
Creators: name: Μηλιώνη, Δήμητρα Λ.
Publisher: name: Aristotle University of Thessaloniki
Year: 2006
Subjects: Ηλεκτρονική δημοκρατία
Ηλεκτρονικές κοινότητες
Κοινωνικά κινήματα
E-democracy
Online communities
Social movements

description: Στόχος της διατριβής υπήρξε η διερεύνηση των επιπτώσεων του διαδικτύου στη δημοκρατική σφαίρα. Μέσα από την κριτική συνομιλία με εννοιολογήσεις της πολιτικής και επικοινωνιολογικής παράδοσης προσδιορίζει τις κρισιμότερες διεργασίες που αναδύονται στον κυβερνοχώρο και ερμηνεύει τις διαφαινόμενες συνέπειές τους. Στη βάση των εννοιών της "πληροφορικής αυτοδιάθεσης" της "διαδραστικότητας" και της "απεντοπισμένης δικτυωμένης αλληλόδρασης". Εισηγείται τους τρόπους με τους οποίους το διαδίκτυο οδηγεί στη δυνητικοποίηση των συνιστωσών της δημόσιας σφαίρας και προτείνει ένα νέο πλαίσιο αντίληψης της διαβουλευτικής δημοκρατίας, της πολιτικής οντότητας, της συλλογικής ταυτότητας και της πολιτικής δράσης. Η πρωτογενής έρευνα του Δικτύου των Ανεξάρτητων Κέντρων Πληροφόρησης(indymedia) χρησιμεύει ως περιπτωσιολογική μελέτη για την χρήση του διαδικτύου ως μέσω πολιτικής επικοινωνίας και δράσης. Από την ανάλυση των δομικών και κανονιστικών χαρακτηριστικών του δικτύου, του εκφερόμενου λόγου και της συμπεριφοράς των χρηστών προκύπτει ένα νέο μοντέλο πληροφόρησης, το οποίο συγκροτείται από ομάδες κοινού, που διαμορφώνουν μία διακριτή ταυτότητα με εναλλακτικό και ενίοτε εναντιωμένο χαρακτήρα και αναπτύσσουν ελεγκτική δραστηριότητα απέναντι στην κυρίαρχη δημοσιότητα και στην πολιτική εξουσία. Η συναρμογή των τοπικών δικτύων σε έναν παγκόσμιο ιστό καλλιεργεί τη συνείδηση του ανήκειν σε ένα παγκόσμιο δίκτυο και διαφοροποιεί την αυτοαντίληψη της πολιτικής κοινότητας ως προς τη σχέση της με την τοπικότητα και την παγκοσμιότητα. Εν κατακλείδι, το διαδίκτυο αναδιαμορφώνει τον χάρτη της κοινωνικής και πολιτικής αλληλόδρασης, ο οποίος συντίθεται πλέον από ένα πλήθος δημοσίων σφαιρών, που συνδέονται μεταξύ τους σε δικτυακή δομή, εκτείνονται σε πλανητικό επίπεδο και δημιουργούν μια υπερεθνική επικράτεια παγκόσμιων πολιτών
description: This thesis aims at exploring the import of the internet on the demοcratic public sphere. Through a critical examination of long-established conceptualizations of political science and media studies, it identifies the most crucial processes developing in cyberspace and interprets their emerging concequences. Based on the concepts of "information self-determination", "interactivity" and "delocalized networked interaction" it puts forward the ways the internet brings about the "virtualiization" of the components of the public sphere; and it suggests a new conceptual framework for deliberative democracy, political entity, collective identity and political action. Research on the network of Independent Media Centers(indymedia) serves as a case-study of internet use for political communication and action. Analysis of the structural and normative features of the network, the postings and the online behavior of its users points to the formation features of the network, the postings and the online behavior of its users points to the formation of a new model of journalism, constituted by online publics, which form a distirct laternative or counter-public "identity and constantly check on and criticize mainstream journalism and political power. The linking of local networks to form a global web fosters a sense of belonging to a global network and transforms the self-understanding of the political community regarding its relation to the local and the global. To conclude the internet rearranges the map of social and political interaction, now composed of multiple public spheres, which are connected to each other in a network structure, extend to a global range and build a transrational territory of global citizens